Τότεναμ Χότσπερ

Η **Τότεναμ Χότσπερ** (αγγλικά: *Tottenham Hotspur*) είναι αγγλική ομάδα ποδοσφαίρου η οποία ιδρύθηκε το 1882 και έχει έδρα της το Λονδίνο. Η ομάδα είναι γνωστή απλώς ως *Tottenham* (Τότεναμ, ) καθώς και με το παρατσούκλι *Spurs* (Σπιρούνια).

## Ιστορία
Η ομάδα ιδρύθηκε το 1882, ως Χότσπουρ Φ.Κ., και έπαιξε στο πρωτάθλημα του νότου ως το 1908, όταν εισήλθε στη δεύτερη τη τάξει κατηγορία του Αγγλικού ποδοσφαίρου. Πριν από αυτήν την άνοδο, η Τότεναμ είχε κατακτήσει το κύπελλο Αγγλίας το 1901, και έγινε η μόνη ομάδα που δεν συμμετείχε σε μεγάλη κατηγορία από την ίδρυση του συστήματος Φούτμπολ Λιγκ.

Από τότε, η Τότεναμ έχει κερδίσει το κύπελλο Αγγλίας ακόμα 7 φορές, το πρωτάθλημα 2 φορές, το Λιγκ Καπ 4, το Κύπελλο ΟΥΕΦΑ 2, 1 το Europa League, ενώ έχει κατακτήσει και το Κύπελλο Κυπελλούχων. Η κατάκτηση του τελευταίου το 1963 έκανε την Τότεναμ την πρώτη αγγλική ομάδα που κατέκτησε ευρωπαϊκό τίτλο. Στον τελικό, που διεξήχθη στις 15 Μαΐου του 1963 στο Ρότερνταμ της Ολλανδίας, η Τότεναμ συνέτριψε την Ατλέτικο Μαδρίτης με 5-1 . Τη σεζόν 1960-61 έγινε η πρώτη ομάδα που κατέκτησε το νταμπλ τον 20ο αιώνα.

## Έμβλημα και χρώματα
Έπειτα από πολλές αλλαγές, αλλά χωρίς να αλλάξει το κύριο θέμα του σήματος που είναι ο πετεινός με τη μπάλα στα πόδια, από το 2006 έχουμε το σημερινό σήμα. Αυτή η αλλαγή ήταν μία πιο μοντέρνα πινελιά στο κλασικό σήμα. Πρόκειται για έναν πιο λιτό πετεινό και μία μπάλα του παλαιού ποδοσφαίρου στα πόδια του, μαζί με το όνομα της ομάδας. Ο σύλλογος υποστηρίζει ότι στο σήμα αυτό διατηρούνται πολλά από τα στοιχεία του ονόματος, ενώ τονίζει και την πρωτοτυπία του.

Έχουν γίνει πολλές αλλαγές στη δομή και το σχήμα της φανέλας, όπως και την εταιρία που την κατασκευάζει, όμως τις περισσότερες φορές είδαμε ένα στοιχείο: το μπλε σε όλες τις αποχρώσεις του. Η πρώτη στολή της Τότεναμ ήταν ολόκληρο σκούρη μπλε, ενώ η σημερινή πρώτη αποτελείται από άσπρη φανέλα, που μέχρι πέρσι είχε κάποιες λεπτομέρειες στο πάνω μέρος της, από σκούρο μπλε σορτσάκι, το οποίο επίσης μέχρι πέρσι είχε μία τριγωνική λεπτομέρεια στο κάτω δεξιά μέρος του, και από άσπρες κάλτσες. Η τωρινή εταιρία κατασκευής φανέλας της Τότεναμ είναι η Nike (η Under Armour ήταν μέχρι το 2017).

## Οικονομικά και ιδιοκτησιακό
Στις 16 Ιανουαρίου 2012, η ​​ομάδα ανακοίνωσε ότι ο σύλλογος είχε μεταφερθεί σε ιδιωτική ιδιοκτησία μετά τη διαγραφή των μετοχών που είχαν εφαρμοστεί κατά την λήξη της διαπραγμάτευσης για την προηγούμενη Παρασκευή 13 Ιανουαρίου. Πλέον, το 85% των μετοχών της Τότεναμ το κατέχει η εταιρία επενδύσεων που έχει επικεντρωθεί στον αθλητισμό και τα ΜΜΕ ENIC International Ltd. Χρέη προέδρου του συλλόγου εκτελεί ο διευθύνων σύμβουλος της ENIC, Ντανιέλ Λίβι.

## Υποστηρικτές
Η Τότεναμ έχει μεγάλη βάση οπαδών στο Ηνωμένο Βασίλειο, κυρίως από το Βόρειο Λονδίνο. Πέντε φορές μεταξύ 1946 και 1969 η Τότεναμ είχε τη μεγαλύτερη προσέλευση στην Αγγλία. Υπάρχουν, επίσης, λέσχες φίλων Τότεναμ σκορπισμένες σε κάθε γωνιά του πλανήτη. Οι οπαδοί της Τότεναμ έχουν αντιπαλότητες με διάφορους συλλόγους, κυρίως εντός Λονδίνου. Ο σφοδρότερος είναι αυτός με τη γειτονική Άρσεναλ. Επίσης, υπάρχουν αξιοσημείωτες αντιπαλότητες και με άλλες 2 ομάδες του Λονδίνου, την Τσέλσι και τη Γουέστ Χαμ.

Ο σύλλογος, έχει μεγάλο αριθμό Εβραίων οπαδών, και αυτό έχει οδηγήσει σε εκδηλώσεις αντισημιτικών προκλήσεων εναντίον των οπαδών της Τότεναμ. Οι τελευταίοι, ενωμένοι -ανεξάρτητα από καταγωγή ή θρήσκευμα- ενάντια στις ρατσιστικές προκλήσεις, υιοθέτησαν το παρατσούκλι *Υids* (υποτιμητική προσφώνηση για τους Εβραίους). Πολλοί οπαδοί υιοθέτησαν το χαρακτηρισμό *Υid* ως ένδειξη υπερηφάνειας, προκειμένου να εξουδετερώσουν την προσβολή.

## Στάδιο
[thumb|Αεροφωτογραφία του [Γουάιτ Χαρτ Λέιν]]
Η Τότεναμ είχε για έδρα το γήπεδο Γουάιτ Χαρτ Λέιν το οποίο από το 2006 αποτελούνταν από 36.110 θέσεις. Άνοιξε τις πύλες του στις 4 Σεπτεμβρίου 1899. Επίσης το γήπεδο αυτό χρησιμοποιούσε η Εθνική Αγγλίας κάτω των 21 ετών. Τη δεκαετία του 70 το Γουάιτ Χαρτ Λέιν είχε 70.000 θέσεις γιατί τότε  το χρησιμοποιούσαν οι Λόντον Μόραχς, ομάδα Αγγλικού Μπέισμπολ η οποία το 1998 διαλύθηκε και έτσι έδωσαν καθίσματα σε άλλες ομάδες που ήθελαν περισσότερη χωρητικότητα στα γήπεδα τους.

Στις 30 Οκτωβρίου 2017 ο σύλλογος ανακοίνωσε ότι στον τωρινό χώρο θα φτιαχτεί καινούργιο γήπεδο. Η καινούργια περιοχή συμπεριλαμβάνει εγκαταστάσεις για τον ελεύθερο χρόνο, καταστήματα, μουσείο της ομάδας, παγοδρόμιο κ.α. Το νέο γήπεδο άνοιξε στις 3 Απριλίου 2019 και είναι χωρητικότητας 62.062 θέσεων. Το όλο πρότζεκτ κόστισε 1 δισεκατομμύριο λίρες και είναι το ακριβότερο γήπεδο στην ιστορία. Ο πρώτος αγώνας βρήκε νικήτρια την Τότεναμ με νίκη 2-0 επί της Κρίσταλ Πάλας.

## Τίτλοι

*2 **[[Πρέμιερ Λιγκ|Πρωταθλήματα Αγγλίας]]**
**1951 ,1961

* 8 **[[Κύπελλο Αγγλίας|Κύπελλα Αγγλίας]]**
** 1901, 1921, 1961, 1962, 1967, 1981, 1982, 1991

* 4 **[[Λιγκ Καπ Αγγλίας]]**
** 1971, 1973, 1999, 2008

* 7 **[[Κομιούνιτι Σιλντ|Σούπερ Καπ Αγγλίας]]**
** 1921, 1951, 1961, 1962, 1967*, 1981*, 1991* (* μοιράστηκε το τρόπαιο)

* 2 **[[Κύπελλο UEFA|Κύπελλα UEFA]]**
** 1972, 1984

* 1 **[[ΟΥΕΦΑ Γιουρόπα Λιγκ|Europa League]]**
** 2025

* 1 **[[Κύπελλο Κυπελλούχων Ευρώπης (ποδόσφαιρο)|Κύπελλο Κυπελλούχων Ευρώπης]]**
** 1963

## Ρεκόρ
### Ομάδας
*Μεγαλύτερη νίκη: **13-2**, με την Κρου Αλεξάντρα, 1960
*Μεγαλύτερη ήττα: **0-7**, από τη Λίβερπουλ, 1978
*Ρεκόρ προσέλευσης: **75.038**, με τη Σάντερλαντ, 1938
*Περισσότεροι πόντοι πρωταθλήματος: **77**, 1984-85

### Παικτών
*Περισσότερα γκολ: **307**, Χάρι Κέιν
*Περισσότερες συμμετοχές: **854**, Στιβ Πέριμαν
*Περισσότερα γκολ σε μία σεζόν: **49**, Κλιβ Άλεν
*Γηραιότερος παίκτης: **40** και 345 ημερών, Μπραντ Φρίντελ, 2012
*Νεαρότερος παίκτης: **16** χρονών και 295 ημερών, Τζον Μπόστοκ, 2008
*Ακριβότερη μεταγραφή (πληρωμή): **16.750.000** στην Διναμό Ζάγκρεμπ για τον Λούκα Μόντριτς
*Ακριβότερη μεταγραφή (είσπραξη): **100.000.000** από τη Real Madrid για τον Gareth Bale

## Παίκτης της χρονιάς
*1987   Γκάρι Μάμπατ
*1988   Κρις Γουάντλ
*1989   Έρικ Θόρστβεντ
*1990   Πολ Γκασκόιν
*1991   Πολ Άλεν
*1992   Γκάρι Λίνεκερ
*1993   Ντάρεν Άντερτον
*1994   Γιούργκεν Κλίνσμαν
*1995   Τέντι Σέριγχαμ
*1996   Σολ Κάμπελ
*1997   Σολ Κάμπελ
*1998   Νταβίντ Τζινόλα
*1999   Στέφεν Καρ
*2000   Στέφεν Καρ
*2001   Νέιλ Σούλιβαν
*2002   Σιμόν Ντέιβις
*2003   Ρόμπι Κιν
*2004   Ζερμέν Ντεφόε
*2005  *δεν βγήκε*
*2006   Ρόμπι Κιν
*2007   Ντίμιταρ Μπερμπάτοφ
*2008   Ρόμπι Κιν
*2009   Άαρον Λένον
*2010   Μάικλ Ντόουσον
*2011   Λούκα Μόντριτς
*2012   Σκοτ Πάρκερ
*2013   Γκάρεθ Μπέιλ
*2014   Κρίστιαν Έρικσεν
*2015   Χάρι Κέιν
*2016   Τόμπι Αλντερβέιρελντ
*2017   Κρίστιαν Έρικσεν
*2018   Γιαν Φερτόνχεν
*2019   Σον Χιουνγκ-μιν
*2020   Σον Χιουνγκ-μιν
*2021   Χάρι Κέιν
*2022   Σον Χιουνγκ-μιν
*2023   Χάρι Κέιν
*2024   Μίκι βαν ντε Βεν
*2025   Λούκας Μπέργβαλ
## Παίκτες
### Τρέχουσα σύνθεση

## Τεχνικό τιμ

## Παραπομπές


## Εξωτερικοί σύνδεσμοι

* 

Κατηγορία:Αθλητισμός στο Λονδίνο
Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1882
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1882